**บทที่ 5**

**สรุปผล อภิปรายผล และข้อเสนอแนะ**

จากการศึกษา รวบรวมเก็บข้อมูลเพื่อหาแนวทางแก้ปัญหาที่เกิดขึ้นจากการรบกวนการเรียนออนไลน์ของนักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ จำนวน 85 คน โดยใช้แบบสอบถาม (Questionnaire) เป็นเครื่องมือในการเก็บรวบรวมข้อมูล การวิเคราะห์ข้อมูลให้ความถี่ (Frequency) ค่าร้อยละ (Percentage) ค่าเฉลี่ย (Mean) และส่วนเบี่ยงเบนมาตรฐาน (Standard Deviation) จึงได้รวบรวมและสรุปผลของการดำเนินงานโดยมีประเด็นสำคัญที่น่าสนใจ และควรนำมาอภิปราย ดังนี้

**5.1 สรุปและอภิปรายผลการวิจัย**

1. ข้อมูลพื้นฐานของผู้ตอบแบบสอบถาม จากกลุ่มตัวอย่างจำนวน 85 คน ใช้ โทรศัพท์มือถือในการเรียนมากที่สุด ร้อยละ 57.50 รองลงมาคือโน้ตบุ๊ก ร้อยละ 22.50 และน้อยที่สุด คือคอมพิวเตอร์ (PC) ร้อยละ 8.25 สถานที่ในการเรียน พบว่า มากที่สุดคือ บ้าน ร้อยละ 48.25 รองลงมาคือ หอพัก ร้อยละ 35.25 ระยะเวลาในการเรียนพบว่า มากที่สุดคือ 16-18 ชั่วโมง/สัปดาห์ ร้อยละ 35.25 รองลงมาคือ 16-18 ชั่วโมง/สัปดาห์ ร้อยละ 24.75 ลักษณะในการเรียนส่วนใหญ่มีความเข้าใจบ้างและไม่เข้าใจบ้าง ร้อยละ 68.00 และโปรแกรมที่ใช้ในการเรียนออนไลน์มากที่สุดคือ Google meet ร้อยละ 96.50 สอดคล้องกับประกาศของมหาวิทยาลัยราชภัฏเพชรบูรณ์ได้มีการจัดการเรียนการสอนในรูปแบบ On-site และ Online เป็นส่วนหนึ่งของนโยบายของรัฐบาลที่ได้ กําหนดขึ้นมาให้แก่สถานศึกษาทั่วประเทศ เพื่อให้สอดรับกับสถานการณ์การแพร่ระบาดของเชื้อไวรัส โคโรน่า 2019 (Covid-19) มหาวิทยาลัยราชภัฏเพชรบูรณ์เป็นสถาบันที่เปิดการเรียนการสอนใน ระดับอุดมศึกษา จึงนํารูปแบบมาปรับใช้ให้เข้ากับบริบทของตนเองคือ ดำเนินการจัดการเรียนการ สอนในปีการศึกษาที่ 1/2563 และ2/2563 ในรูปแบบ On-site และ Online โดยเป็นการจัดการสอน รูปแบบของ On-site คือ การเรียนแบบปกติในชั้นเรียน สลับกับการเรียนในรูปแบบของ Online คือ การเรียนในระบบออนไลน์ผ่านโปรแกรม Google Meet

2. ผลกระทบจากการเรียนออนไลน์ของนักศึกษา มหาวิทยาลัยราชภัฏเพชรบูรณ์ ด้านผู้เรียน โดยภาพรวมอยู่ในระดับ ปานกลาง และเมื่อพิจารณาเรียงอันดับค่าเฉลี่ยสูง 3 อันดับแรก ได้แก่ มีความยากลำบากในการทำความเข้าใจในการเรียน ( = 3.92, S.D. = 0.67) รองลงมาคือ ความเสถียรของสัญญาณอินเทอร์เน็ต ( = 3.56, S.D. = 0.64) และรองลงมาคือ มีความพร้อมของอุปกรณ์และเครื่องมือในการเรียน ( = 3.44, S.D. = 0.55) สอดคล้องกับ วิทัศน์ ฝักเจริญผล (2563) ได้ศึกษาความพร้อม ในการจัดการเรียนการสอนออนไลน์ภายใต้สถานการณ์ระบาดไวรัส Covid-19 พบว่า ครูบางส่วนไม่ พร้อมในการจัดการเรียนการสอนออนไลน์ และประเมินว่ามีนักเรียนจำนวนมากที่ไม่สามารถเข้าถึงระบบการเรียนการสอนออนไลน์ได้ (หากใช้จริง) พร้อมเรียกร้องความช่วยเหลือจากโรงเรียน และ รัฐบาล ในการจัดอบรมเชิงปฏิบัติการในการจัดการเรียนการสอนออนไลน์ อย่างเร่งด่วน รวมถึงการ จัดหาอินเทอร์เน็ตความเร็วสูงและอุปกรณ์สื่อสารสําหรับนักเรียนทุกคน สอดคล้องกับสุริยะใส กตะศิลา (ออนไลน์) พบว่าข้อจำกัดของการเรียนออนไลน์ว่า อาจต้องจ่ายค่าซอฟต์แวร์ที่อัปเดตเพื่อ เข้าถึงโปรแกรมออนไลน์หรือจ่ายเงินเพิ่มเพื่ออัปเกรดเป็นอินเทอร์เน็ตความเร็วสูง หรือต้องพัฒนาทักษะในการใช้แต่ละโปรแกรมตลอดเวลา (technology skills) ตรวจสอบความสงสัยและความเข้าใจของนักศึกษาอาจทําได้ยากกว่าเพราะในห้องเรียนสามารถกุมสภาพได้ละเอียดกว่าว่าใครทําหน้ามึนงง สงสัย หรืออยากถามแต่ไม่กล้าถาม รวมถึงการสร้างแรงจูงใจ (motivation) ในห้องเรียนปกติ ทําได้ดีกว่า กระตุ้นได้ดีกว่า เพราะเป็นการเผชิญหน้ากันทําให้เห็นสภาพความพร้อมหรือไม่พร้อมของนักศึกษาแต่ละคนได้ละเอียดกว่า สอดคล้องกับสําราญ สมพงศ์ (2561) ที่ได้กล่าวถึงข้อจำกัดของ การเรียนออนไลน์ว่าค่าใช้จ่ายในเทคโนโลยีและการตั้งเวลา : โปรแกรมซอฟแวร์และการเชื่อมต่อกับอินเทอร์เน็ตเป็นส่วนที่สําคัญที่สุดของการเรียนออนไลน์ นักเรียนอาจจะต้องเรียนรู้คอมพิวเตอร์และการแก้ไขปัญหาทักษะใหม่ซึ่งอาจต้องใช้เวลา นอกจากนี้นักศึกษายังอาจจะต้องซื้อซอฟต์แวร์ การปรับปรุงเพื่อให้เข้าถึงโปรแกรมออนไลน์ของพวกเขาหรือจ่ายเพิ่มในการอัพเกรดอินเทอร์เน็ตความเร็วสูงโทษก็คือการที่นักเรียนต้องปรับตารางเวลาของรอบวันที่ครบกําหนดของงานที่มอบหมายซึ่งอาจจะมีปัญหาสําหรับนักเรียนต่างชาติหรือผู้ที่ไม่ได้อาศัยอยู่ในเขตเวลาเดียวกับที่อาจารย์ ประสิทธิผลของการเรียนรู้ : โปรแกรมออนไลน์ให้นักเรียนมีอิสระมากขึ้นซึ่งอาจจะเป็นปัญหาสําหรับนักเรียนที่ไม่ทราบวิธีจัดการกับมัน นอกจากนี้หลักสูตรออนไลน์ไม่ได้มีอาจารย์กระตุ้นให้คุณอยู่ในงาน ซึ่งหมายความว่านักเรียนมีความรับผิดชอบในการเรียนรู้ของตัวเองและพวกเขาอาจจะไม่ได้เป็นเจ้าของขึ้นไป มันเป็นเร่ืองง่ายที่จะตกอยู่เบื้องหลังและไม่ได้รู้สึกมีแรงจูงใจที่จะจับขึ้น ไม่มีเครื่องมือในการสอนในชั้นเรียนเพื่อช่วยให้นักเรียนกับการเรียนรู้ของพวกเขาก็อาจจะทําให้กระบวนการเรียนรู้ที่ยากขึ้นดังนั้น ในท้ายที่สุดนักเรียนจะต้องเป็นตัวแรงจูงใจที่จะดำเนินการผ่านหลักสูตรและโปรแกรม ของพวกเขาในเวลาที่เหมาะสม และสอดคล้องกับพรเทพ เมืองแมน และคณะ (2562) ได้ศึกษาการหาพัฒนาบทเรียนออนไลน์ วิชาวิจัยเพื่อพัฒนาการเรียนรู้สําหรับนักศึกษา ระดับปริญญาตรี คณะศึกษาศาสตร์ มหาวิทยาลัยกรุงเทพธนบุรีพบว่าปัญหาในการจัดการเรียนการสอนด้วยบทเรียนออนไลน์ ได้แก่ อาจารย์ส่วนใหญ่ยังขาดความรู้ และทักษะในการจัดทําบทเรียนออนไลน์ นักศึกษายังไม่มีความพร้อมในการเข้าถึงอินเทอร์เน็ต ทั้งทางด้านเครื่องมือ อุปกรณ์ และทักษะในการใช้บทเรียน ออนไลน์บทเรียนออนไลน์

ด้านการจัดการเรียนการสอน โดยภาพรวมอยู่ในระดับ ปานกลาง และเมื่อพิจารณา เรียงอันดับค่าเฉลี่ยสูง 3 อันดับแรก ได้แก่ รูปแบบในการเรียนการสอนมีความเหมาะสม และการใช้ สื่อประกอบการเรียนการสอนสะดวกขึ้น ( = 3.92, S.D. = 0.65) รองลงมาคือ สะดวกในการจัดกิจกรรมในชั้นเรียน ( X = 3.38, S.D. = 1.09) และรองลงมาคือ การมีส่วนร่วมในการเรียนออนไลน์ ( X = 3.37, S.D. = 1.10) สอดคล้องกับวิทัศน์ ฝักเจริญผล (2563) ได้ศึกษาความพร้อมในการจัดการเรียนการสอนออนไลน์ภายใต้สถานการณ์ระบาดไวรัส Covid-19 ภายใต้สถานการณ์ระบาด ไวรัส Covid-19 ทําให้ทั่วโลกใช้มาตรการเพิ่มระยะห่างทางสังคม (Social Distancing) ซึ่งในประเทศ ไทยได้ใช้มาตรการปิดสถานที่รวมตัวทางสังคม ซึ่งรวมถึงโรงเรียนทุกแห่งในประเทศไทย เนื่องจาก สถานการณ์ระบาดยังคงอยู่ ทําให้ระบบการศึกษาต้องปรับให้การเรียนรู้ของนักเรียนไม่ขาดช่วง (OECD, 2020) การเรียนการสอนออนไลน์จึงได้ถูกหยิบยกขึ้นมาเป็นทางเลือกหนึ่ง ซึ่งดูเหมาะสมกับ สถานการณ์ปัจจุบันที่ทุกคนช่วยกันจำกัดพื้นที่อยู่ในที่พักอาศัย และด้วยระบบเทคโนโลยีสารสนเทศร่วมกับเทคโนโลยีทางการศึกษาในปัจจุบัน ทําให้หลายฝ่ายเชื่อว่าการจัดการเรียนการสอนออนไลน์ สามารถทําได้

ด้านการวัดประเมินผล โดยภาพรวมอยู่ในระดับ ปานกลาง และเมื่อพิจารณาเรียง อันดับค่าเฉลี่ยสูง 3 อันดับแรก ได้แก่ การเรียนออนไลน์ส่งผลกระทบต่อผลการเรียน ( = 3.65, S.D. = 0.64) รองลงมาคือ ความซื่อสัตย์ในการทําแบบทดสอบออนไลน์ ( X = 3.49, S.D. = 1.19) และรองลงมาคือ ความได้เปรียบเสียเปรียบการประเมินพฤติกรรมในการเรียนออนไลน์ เช่น การเปิด- ปิดกล้อง ท่าทาง บุคลิกภาพการนําเสนองาน เป็นต้น ( X = 3.45, S.D. = 1.06) สอดคล้องกับ สุวัฒน์ บันลือ (2559) ได้ศึกษารูปแบบการจัดการเรียนการสอนออนไลน์ที่เหมาะสมสําหรับ มหาวิทยาลัยราชภัฏอุบลราชธานี พบว่า นักศึกษากลุ่มที่เรียนด้วยรูปแบบการจัดการเรียนการสอน ออนไลน์ และกลุ่มที่เรียนในชั้นเรียนแบบปกติ มีผลสัมฤทธิ์ทางการเรียนแตกต่างกันอย่างไม่มี นัยสําคัญทางสถิติที่ระดับ .05 นั้นแสดงว่าการเรียนการสอนออนไลน์สามารถก่อให้เกิดผลสัมฤทธิ์ได้เท่ากับการเรียนในชั้นเรียนแบบปกติ และสอดคล้องกับสุริยะใส กตะศิลา (ออนไลน์) กล่าวถึง ข้อจำกัดของการเรียนออนไลน์ ต้องเข้มงวด เช่น ต้องเปิดกล้องสดๆ ตลอดเวลา เพราะอาจมีบ้างที่นักศึกษาปิดกล้อง โชว์รูปนิ่งแล้วหนีไปทําอย่างอื่นหรือไม่ตั้งใจเรียน การพัฒนาความสัมพันธ์ แลกเปลี่ยนประสบการณ์โดยตรง กับอาจารย์และเพื่อนๆ นักศึกษาทําได้ยากกว่า

3. ข้อเสนอแนะเพิ่มเติมของผลกระทบจากการเรียนออนไลน์ของนักศึกษาสาขาวิชาภาษาอังกฤษธุรกิจ มหาวิทยาลัยราชภัฏเพชรบูรณ์ เมื่อพิจารณาแล้วพบว่าข้อเสนอแนะที่มีความถี่สูงสุดคือ กลับมาเรียนแบบ Onsite 100 เปอร์เซ็นเหมือนเดิม รองลงมาคือ ความเสถียรของสัญญาณอินเทอร์เน็ต รองลงมาคือ การควบคุมตนเองขณะเรียน อาจจะเนื่องมาจากบริบทของรายวิชาของนักศึกษาสาขาวิชาภาษาอังกฤษธุรกิจที่มีลักษณะรายวิชาเรียนที่มีความยากง่ายแตกต่างกันออกไปจึงส่งผลให้นักศึกษาจึงอยากให้กลับมาเรียนรูปแบบ Onsite แบบ 100 เปอร์เซ็นเหมือนเดิม ประกอบกับระบบและความเสถียรของสัญญาณอินเทอร์เน็ตทําให้การเรียนเกิดการติดขัดและไม่ต่อเนื่อง อาจจะส่งผลทําให้รายวิชาที่กําลังเรียนอยู่ไม่เข้าใจในเนื้อหาบทเรียน และเกิดความเบื่อหน่ายในรายวิชานั้นได้

**5.2 ข้อเสนอแนะ**

จากการศึกษาวิจัยในครั้งนี้ ผู้วิจัยได้สรุปประเด็นสําคัญที่เกี่ยวกับการรบกวนจากการเรียนออนไลน์ของนักศึกษาสาขาวิชาภาษาอังกฤษธุรกิจ มหาวิทยาลัยราชภัฏเพชรบูรณ์ เพื่อให้มหาวิทยาลัยได้ทราบถึงผลกระทบ และเพื่อประกอบการพิจารณาในการจัดการเรียนการสอนออนไลน์ต่อไป ดังข้อเสนอแนะที่ได้นําเสนอ ดังนี้

**ข้อเสนอแนะเชิงนโยบาย**

กระทรวงอุดมศึกษา วิทยาศาสตร์ วิจัยและนวัตกรรมควรร่วมมือกับสํานักงานคณะกรรมการ กิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) หรือหน่วยงานที่ เกี่ยวข้องในการบริการสัญญาณอินเทอร์เน็ตความเร็วสูงให้กับคณาจารย์ บุคลากรทางการศึกษา และ นักศึกษา ให้สามารถเรียนออนไลน์ได้อย่างสะดวกและราบรื่น

**ข้อเสนอแนะเพื่อนําไปสู่การปฏิบัติ**

1. มหาวิทยาลัยราชภัฏเพชรบูรณ์ควรจัดให้มีการอบรมคณาจารย์ ในการใช้โปรแกรม หรือ เครื่องมือที่ใช้ในการสอนออนไลน์อย่างมืออาชีพ พร้อมทั้งเทคนิคในการจัดการเรียนการสอนไม่ให้เกิด ความยากลำบากในการทำความเข้าใจ เพื่อให้บรรยากาศในห้องเรียนเป็นไปในรูปแบบ Active learning

2. มหาวิทยาลัยราชภัฏเพชรบูรณ์ควรมีการพัฒนาระบบในการจัดการเรียนการสอนออนไลน์ให้มีความเสถียรมากยิ่งขึ้นพร้อมทั้งพัฒนาระบบสัญญาณอินเทอร์เน็ตให้ครอบคลุมพื้นที่ของ มหาวิทยาลัยให้มีความเร็วสูงเท่ากันทุกพื้นที่และให้ชั่วโมงอินเตอร์เน็ตเพื่อการเรียนออนไลน์ของนักศึกษา

ข้อเสนอแนะเพื่อการวิจัยครั้งต่อไป

1. ศึกษาผลกระทบจากการสอนออนไลน์ของคณาจารย์ มหาวิทยาลัยราชภัฏเพชรบูรณ์

2. ศึกษาปัจจัยที่ส่งผลกระทบต่อการเรียนการสอนออนไลน์ มหาวิทยาลัยราชภัฏเพชรบูรณ์

3. ศึกษาแนวทางการปรับตัวของนักศึกษา และคณาจารย์ในการจัดการเรียนการสอน

ออนไลน์ มหาวิทยาลัยราชภัฏเพชรบูรณ์