**บทที่ 1**

**บทนำ**

**1.1 ความเป็นมาและความสำคัญของปัญหา**

ในช่วงต้นปี พ.ศ. 2563 ได้เกิดปัญหาโรคระบาดของเชื้อไวรัสโคโรน่า 2019 (Covid-19) ส่งผล ต่อระบบการศึกษาเป็นอย่างมาก UNESCO รายงานว่า รัฐบาล 191 ประเทศทั่วโลกประกาศปิดสถานศึกษาทั้งประเทศ มีผู้เรียนได้รับการรบกวนกว่า 1.5 พันล้านคน (มากกว่าร้อยละ 90 ของผู้เรียน ทั้งหมด) ในด้านของประเทศไทย คณะรัฐมนตรีได้มีมติเห็นชอบ ให้เลื่อนวันเปิดเทอมภาคเรียนที่ 1 ไป เป็นวันที่ 1 กรกฎาคม 2563 ไทยจึงมีโอกาสทบทวนบทเรียนจากต่างประเทศเพื่อเตรียมตัวให้พร้อม ในการจัดการเรียนการสอนรูปแบบใหม่ที่สอดรับกับมาตรการป้องกันการระบาดพร้อมกับเตรียม มาตรการต่าง ๆ เพื่อป้องกันไม่ให้ผู้เรียนได้รับการรบกวนจากรูปแบบการเรียนที่เปลี่ยนไป (พงศ์ทัศ วนิชานันท์, 2563)

ประกาศของกระทรวงการอุดมศึกษา วิทยาศาสตร์ วิจัยและนวัตกรรม เรื่องมาตรการผ่อน ผันและผ่อนคลายการเฝ้าระวังการระบาดของโรคติดเชื้อไวรัสโคโรน่า2019 (COVID-19) ฉบับที่ 6: การปฏิบัติของสถาบันศึกษา และหน่วยงานอื่นภายในกระทรวงเพื่อป้องกันการแพร่ระบาดของ โรคโควิด 19 ข้อที่ 2 ความว่า การเปิดการเรียนการสอนสำหรับภาคเรียนที่1/2563 ของ สถาบันอุดมศึกษา ให้ดำเนินการได้ตั้งแต่วันที่ 1 กรกฎาคม 2563 โดยผู้ที่มีหน้าที่รับผิดชอบของ สถาบันอุดมศึกษา ให้ปฏิบัติตามมาตรการป้องกันโรคที่ทางราชการกําหนด การจัดระเบียบและระบบ ต่าง ๆ รวมทั้งคำแนะนําของทางราชการอย่างเคร่งครัด รวมทั้งให้มีการพิจารณาจัดการเรียนการสอน แบบปกติและระบบออนไลน์ผสมผสานปรับลดเวลาหรือสลับวันเรียน หรืองดการเรียนการสอนบาง รายวิชา จัดการเรียนการสอนภาคสนามปฏิบัติการนอกสถานที่และการฝึกงานให้เหมาะสม หลีกเลี่ยง กิจกรรมที่มีการรวมกลุ่มของคนจำนวนมากซึ่งก่อให้เกิดความเสี่ยงการแพร่ระบาดของโรค เช่น กิจกรรมรับน้อง การปฐมนิเทศเป็นต้น กรณีที่ต้องดำเนินการในสถานการณ์ที่ควบคุมได้ยากควร ยกเลิก แต่หากเป็นกรณีที่ดำเนินการในสถานการณ์ที่ควบคุมได้ ความเสี่ยงต่ำหรือควบคุมได้เต็มที่ให้ หารือร่วมระหว่างสถาบันอุดมศึกษาและนักศึกษาก่อนดำเนินการ(กระทรวงการอุดมศึกษา วิทยาศาสตร์ วิจัยและนวัตกรรม, 2563) ในการประชุมเครือข่ายสถาบันอุดมศึกษาที่ประชุม อธิการบดีแห่งประเทศไทยเกี่ยวกับมาตรการความพร้อมรองรับสถานการณ์ไวรัสโคโรน่า 2019 ในปี การศึกษา 2563 ในด้านการจัดการเรียนการสอนให้การปฏิบัติการสถาบันอุดมศึกษาจะคํานึงถึง กลุ่มเป้าหมายเป็นหลัก ปรับกิจกรรมมุ่งสู่วิถีชีวิตแนวใหม่มุ่งเน้นการจัดการเรียนการสอนการ ให้บริการวิชาการที่เป็นออนไลน์การปฏิบัติงานวิจัยในพื้นที่หรือนอกพื้นที่เท่าที่จำเป็น การกําหนด สัดส่วนของการทำงาน Work from home ลดกิจกรรมที่จะเกิดการรวมตัวกิจกรรมการเคลื่อนย้าย ทั้งในและต่างประเทศทั้งนี้ได้มอบหมายให้อธิการบดีของสถาบันอุดมศึกษาเป็นผู้รับผิดชอบในการ บริหารจัดการ (ที่ประชุมอธิการบดีแห่งประเทศไทย, 2563)

จากการจัดการเรียนออนไลน์ของสถาบันการศึกษาขั้นพื้นฐานทั่วประเทศไทย ส่งการรบกวนต่อนักเรียน ครูและผู้ปกครองเป็นอย่างมากโดยมีข้อเสียต่าง ๆ มากมาย เช่น ด้านการจัดการ เรียนการสอน การสอนที่เป็นการสื่อสารทางเดียว มีโอกาสเกิดความผิดพลาดในการรับรู้ การเข้าถึง อุปกรณ์เรียนออนไลน์ไม่ว่าจะเป็นโทรทัศน์, โทรศัพท์มือถือ, แท็บเล็ต หรือสัญญาณอินเทอร์เน็ตมี ข้อจำกัด ด้านผู้เรียน เด็กนักเรียนไม่มีสมาธิในการเรียน หากใช้มือถือ ก็จะแอบเอามือถือขึ้นมาเล่น ระหว่างเรียนเด็กนักเรียนไม่สามารถไตร่ตรองความถูกต้องของข้อมูล จากการเข้าถึงข้อมูลที่ไม่ น่าเชื่อถือ เด็กนักเรียนใช้เวลาเสพออนไลน์มากเกินควร (ไทยรัฐออนไลน์, 2563)

จากสถานการณ์ดังกล่าวข้างต้น ผู้วิจัยจึงมีความสนใจที่จะศึกษาการรบกวนการเรียนออนไลน์ของนักศึกษาสาขาวิชาภาษาอังกฤษธุรกิจ มหาวิทยาลัยราชภัฏเพชรบูรณ์ เพื่อให้ทราบถึงการรบกวน ปัญหา และอุปสรรคในการจัดการเรียนการสอนออนไลน์ที่มีต่อนักศึกษา ในด้านต่าง ๆ เพื่อจะนําไปพัฒนากระบวนการจัดการเรียนการสอน ให้เกิดประสิทธิภาพสูงสุด

**1.2 คำถามการวิจัย**

การรบกวนการเรียนออนไลน์์มีผลกระทบต่อนักศึกษาสาขาวิชาภาษาอังกฤษธุรกิจอย่างไรบ้าง

**1.3 วัตถุประสงค์ของการวิจัย**

เพื่อศึกษาการรบกวนการเรียนออนไลน์ของนักศึกษาสาขาวิชาภาษาอังกฤษธุรกิจ มหาวิทยาลัยราชภัฏเพชรบูรณ์

**1.4 กรอบแนวคิดในการวิจัย**

**ตัวแปรอิสระ ตัวแปรตาม**

**(Independent Variable) (Dependent Variable)**

**1.5 วิธีการดำเนินการวิจัย**

*1.5.1 ขอบเขตเรื่องประชากร*

นักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์

*1.5.2 เครื่องมือที่ใช้ในงานวิจัย*

เครื่องมือที่ใช้ในการวิจัยในครั้งนี้ใช้แบบสอบถาม (Questionnaire) คือ แบบสอบถามการรบกวนจากการเรียนออนไลน์ของนักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ แบบสอบถามมี รายละเอียด ดังนี้

ตอนที่ 1 เป็นคําถามปลายปิดที่เกี่ยวกับข้อมูลพื้นฐาน ลักษณะคําถามเป็นแบบกําหนด คำตอบให้เลือก

ตอนที่ 2 การรบกวนจากการเรียนออนไลน์ของนักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ ตามทัศนะของนักศึกษา มีจำนวน 3 ด้าน ได้แก่ ด้านผู้เรียน ด้านการจัดการเรียนการสอน และด้านการวัดประเมินผล ลักษณะคําถามเป็นแบบมาตรฐานส่วนประเมินค่า (Rating Scale) 5 ระดับ

ตอนที่ 3 ความคิดเห็นและข้อเสนอแนะอื่น ๆ เกี่ยวกับข้อเสนอแนะในการเรียนออนไลน์ ลักษณะคําถามเป็นคําถามแบบปลายเปิด

*1.5.3 การสร้างเครื่องมือ*

เครื่องมือที่ใช้เก็บรวบรวมข้อมูลวิจัยในครั้งนี้ คือ แบบสอบถาม การรบกวนจากการเรียน ออนไลน์ของนักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ ผู้วิจัยได้สร้างเครื่องมือโดยมีขั้นตอนดังนี้

1. การศึกษาค้นคว้าจากเอกสาร ตํารา บทความวิชาการ บทความวิจัย แนวคิด รวมไปถึง ผลงานวิจัยที่เกี่ยวข้องกับการรบกวนและปัญหาจากการเรียนออนไลน์ที่ส่งการรบกวนต่อนักศึกษาจากมหาวิทยาลัยราชภัฏเพชรบูรณ์

2. ผู้วิจัยได้ศึกษาปัญหาและการรบกวนจากการเรียนออนไลน์ จากกลุ่มนักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ โดยใช้การสัมภาษณ์

3. ผู้วิจัยศึกษาปัญหา และการรบกวนที่เกิดจากการเรียนออนไลน์จากเอกสาร ตํารา หนังสือ งานวิจัย และกลุ่มนักศึกษาบางกลุ่มแล้วทางผู้วิจัยจึงสามารถสรุปปัญหา และการรบกวนที่เกิดจาก การเรียนออนไลน์ออกเป็นแต่ละด้านได้ 3 ด้าน ดังนี้

3.1 ด้านผู้เรียน

3.2 ด้านการจัดการเรียนการสอน

3.3 ด้านการวัดประเมินผล

4. ผู้วิจัยสร้างและจัดทำแบบสอบถาม

5. ทำการทดลองใช้แบบสอบมาทดลอง (try out) กับนักศึกษาที่มีลักษณะใกล้เคียงกลุ่มตัวอย่าง จากสถาบันการศึกษาระดับอุดมศึกษา จำนวน 20 คน เพื่อหาค่าความเชื่อมั่นของแบบสอบ ถาม โดยค่าสัมประสิทธิ์แอลฟา (Alpha-Coefficient) ตามวิธีของครอนบาค (Cronbach) ได้ค่าความเชื่อมั่น (Reliability) มีค่าเท่ากับ 0.91 (ซึ่งมีค่ามากกว่า 0.70) แบบสอบถามนี้สามารถนําไปใช้ในการวิจัยได้

6. ผู้วิจัยได้นําแบบสอบถามฉบับสมบูรณ์ไปใช้กับกลุ่มตัวอย่างที่เป็นนักศึกษาที่กําลังศึกษาในระดับปริญญาตรีสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ จำนวนทั้งสิ้น 85 คน

*1.5.4 การวิเคราะห์ข้อมูล*

การวิจัยในครั้งนี้ วิเคราะห์ข้อมูลด้วยคอมพิวเตอร์ โดยใช้โปรแกรมสำเร็จรูป (SPSS) ซึ่งมีการ ประมวลข้อมูลเป็นขั้นตอน การวิเคราะห์ข้อมูลดำเนินการดังนี้

1. แบบสอบถามตอนที่ 1 ข้อมูลพื้นฐานทั่วไปของกลุ่มตัวอย่าง ลักษณะแบบสอบถามเป็น แบบตรวจสอบรายการ(Check-List)ใช้วิธีการหาค่าความถี่(Frequency)การหาค่าร้อยละ(Percentage) จากนั้นนําเสนอข้อมูลประกอบการบรรยาย

2. แบบสอบถามตอนที่ 2 การรบกวนจากการเรียนออนไลน์ของนักศึกษาสาขาวิชาภาษา อังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ลักษณะแบบสอบ ถามเป็นแบบมาตราส่วนประมาณค่า (Rating Scale) มีระดับการให้ คะแนนตามเกณฑ์ ดังนี้ตอบมากที่สุดให้คะแนน 5 ตอบมากให้คะแนน 4 ตอบปานกลางให้คะแนน 3 ตอบน้อยให้คะแนน 2 ตอบน้อยที่สุดให้คะแนน 1 และนํามาวิเคราะห์หาค่าเฉลี่ย (Mean) และส่วน เบี่ยงเบนมาตรฐาน (Standard Deviation) แล้วนํามาแปลความหมายตามเกณฑ์ ดังนี้

ค่าเฉลี่ย 4.51 – 5.00 หมายถึง มีการรบกวนการเรียนออนไลน์อยู่ในระดับมากที่สุด

ค่าเฉลี่ย 3.51 – 4.50 หมายถึง มีการรบกวนการเรียนออนไลน์อยู่ในระดับมาก

ค่าเฉลี่ย 2.51 – 3.50 หมายถึง มีการรบกวนการเรียนออนไลน์อยู่ในระดับปานกลาง

ค่าเฉลี่ย 1.51 – 2.50 หมายถึง มีการรบกวนการเรียนออนไลน์อยู่ในระดับน้อย

ค่าเฉลี่ย 1.00 – 1.50 หมายถึง มีการรบกวนการเรียนออนไลน์อยู่ในระดับน้อยที่สุด

3. แบบสอบถามตอนที่ 3 ปัญหาและข้อเสนอแนะเพิ่มเติม คณะผู้วิจัยได้แจกแจงแต่ละระดับ

ความคิดเห็น โดยการกําหนดค่าน้ำหนักของคะแนนของแต่ละข้อ (ศิรดา ทองเชื้อ, 2557)

**1.6 ประโยชน์ที่คาดว่าจะได้รับ เช่น ด้านวิชาการ ด้านนโยบาย ด้านเศรษฐกิจ/พาณิชย์ ด้านสังคมและชุมชน รวมถึงการเผยแพร่ในวารสาร จดสิทธิบัตร ฯลฯ และหน่วยงานที่ใช้ประโยชน์จากผลการวิจัย**

1.6.1 ด้านวิชาการ

1.6.1.1 ได้ฐานข้อมูลการวิจัยการพัฒนาด้านการเรียนการสอนออนไลน์

1.6.1.2 ได้องค์ความรู้ในเรื่องการจัดการเรียนการสอนในรูปแบบออนไลน์

1.6.1.3 ได้พบปัญหาที่เกิดขึ้นจริงจากมุมมองของผู้เรียนจากการเรียนแบบออนไลน์

1.6.2 ด้านเศรษฐกิจ/พาณิชย์

ภาคการศึกษาได้ทราบถึงปัญหาที่เกิดขึ้น ทั้งในเรื่องค่าใช้จ่ายและความพร้อมที่จะเข้าถึงเครือข่ายอินเตอร์เน็ตของนักศึกษา ซึ่งสามารถนำไปประยุกต์ใช้เพื่อแก้ไขให้เกิดประสิทธิภาพต่อไป

1.6.3 การเผยแพร่ในวารสาร

1.6.3.1 มีผลงานวิจัยตีพิมพ์ในวารสารวิชาการสำหรับนักวิจัยและผู้สนใจทั่วไปในการจัดการเรียนออนไลน์ที่เหมาะสมให้กับนักศึกษา

1.6.3.2 ได้แนวทางการจัดการเรียนรู้ที่มีประสิทธิภาพในภาคการศึกษาต่อไป