**บทที่ 3**

**วิธีการดำเนินการวิจัย**

การวิจัยครั้งนี้มีวัตถุประสงค์เพื่อศึกษาการรบกวนการเรียนออนไลน์ของนักศึกษาสาขาวิชาภาษาอังกฤษธุรกิจ มหาวิทยาลัยราชภัฏเพชรบูรณ์ และเพื่อแก้ปัญหาการเรียนออนไลน์ที่เกิดขึ้น เครื่องมือการวิจัยพัฒนาเพื่อการจัดการเรียนการสอนสำหรับนักศึกษาสาขาวิชาภาษาอังกฤษธุรกิจโดยผู้วิจัยได้ดำเนินการตามขั้นตอนดังนี้

3.1 ประชากรและกลุ่มตัวอย่าง

3.2 เครื่องมือที่ใช้ในการวิจัย

3.3 การวิเคราะห์ข้อมูลและสถิติที่ใช้ในการวิจัย

**3.1 ประชากรและกลุ่มตัวอย่าง**

ประชากร

ประชากรที่ใช้ในการศึกษาค้นคว้าครั้งนี้เป็นนักศึกษาทั้ง 4 ชั้นปี สาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์

กลุ่มตัวอย่าง

กลุ่มตัวอย่างที่ใช้ในการศึกษาค้นคว้าครั้งนี้เป็นนักศึกษาสาขาวิชาภาษาอังกฤษธุรกิจ ชั้นปีที่ 1 ถึง 4 จำนวน 85 คน คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ โดยการเลือกแบบเจาะจง ( Purposive sampling) เพราะผู้วิจัยต้องการศึกษาการรบกวนการเรียนออนไลน์์มีการรบกวนต่อนักศึกษาสาขาวิชาภาษาอังกฤษธุรกิจอย่างไรบ้าง

**3.2 เครื่องมือที่ใช้ในการวิจัย**

3.2.1 เครื่องมือที่ใช้ในการศึกษาค้นคว้า ครั้งนี้ประกอบด้วย

เครื่องมือที่ใช้ในการวิจัยในครั้งนี้ใช้แบบสอบถาม (Questionnaire) คือ แบบสอบถามการรบกวนจากการเรียนออนไลน์ของนักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ แบบสอบถามมีรายละเอียด ดังนี้

ตอนที่ 1 เป็นคําถามปลายปิดที่เกี่ยวกับข้อมูลพื้นฐาน ลักษณะคําถามเป็นแบบกําหนด คำตอบให้เลือก

ตอนที่ 2 คำถามการรบกวนจากการเรียนออนไลน์ของนักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ ตามทัศนะของนักศึกษา มีจำนวน 3 ด้าน ได้แก่ ด้านผู้เรียน ด้านการจัดการเรียนการสอน และด้านการวัดประเมินผล ลักษณะคําถามเป็นแบบมาตรฐานส่วนประเมินค่า (Rating Scale) 5 ระดับ

ตอนที่ 3 ความคิดเห็นและข้อเสนอแนะอื่น ๆ เกี่ยวกับข้อเสนอแนะในการเรียนออนไลน์ ลักษณะคําถามเป็นคําถามแบบปลายเปิด

3.2.2 การสร้างเครื่องมือ

เครื่องมือที่ใช้เก็บรวบรวมข้อมูลวิจัยในครั้งนี้ คือ แบบสอบถามการรบกวนจากการเรียน ออนไลน์ของนักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ ผู้วิจัยได้สร้างเครื่องมือโดยมีขั้นตอนดังนี้

1. การศึกษาค้นคว้าจากเอกสาร ตํารา บทความวิชาการ บทความวิจัย แนวคิด รวมไปถึง ผลงานวิจัยที่เกี่ยวข้องกับการรบกวน การรบกวน และปัญหาจากการเรียนออนไลน์ที่ส่งการรบกวนต่อนักศึกษาจากมหาวิทยาลัย

2. ผู้วิจัยได้ศึกษาปัญหา และการรบกวนจากการเรียนออนไลน์ จากกลุ่มนักศึกษานักศึกษาสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ โดยใช้การสัมภาษณ์

3. ผู้วิจัยศึกษาปัญหา และการรบกวนที่เกิดจากการเรียนออนไลน์จากเอกสาร ตํารา หนังสือ งานวิจัย และกลุ่มนักศึกษาบางกลุ่มแล้วทางผู้วิจัยจึงสามารถสรุปปัญหาและการรบกวนที่เกิดจาก การเรียนออนไลน์ออกเป็นแต่ละด้านได้ 3 ด้าน ดังนี้

3.1 ด้านผู้เรียน

3.2 ด้านการจัดการเรียนการสอน

3.3 ด้านการวัดประเมินผล

4. ผู้วิจัยสร้างและจัดทำแบบสอบถาม

5. ทำการทดลองใช้แบบสอบมาทดลอง (try out) กับนักศึกษาที่มีลักษณะใกล้เคียงกลุ่มตัวอย่าง จากสถาบันการศึกษาระดับอุดมศึกษา จำนวน 20 คน เพื่อหาค่าความเชื่อมั่นของแบบสอบ ถาม โดยค่าสัมประสิทธิ์แอลฟา (Alpha-Coefficient) ตามวิธีของครอนบาค (Cronbach) ได้ค่าความเชื่อมั่น (Reliability) มีค่า เท่ากับ 0.91 (ซึ่งมีค่ามากกว่า 0.70) แบบสอบถามนี้สามารถนําไปใช้ในการวิจัยได้

6. ผู้วิจัยได้นําแบบสอบถามฉบับสมบูรณ์ไปใช้กับกลุ่มตัวอย่างที่เป็นนักศึกษาที่กําลังศึกษาในระดับปริญญาตรีสาขาวิชาภาษาอังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ จำนวนทั้งสิ้น 85 คน

**3.3 การวิเคราะห์ข้อมูลและสถิติที่ใช้ในการวิจัย**

การวิจัยในครั้งนี้ วิเคราะห์ข้อมูลด้วยคอมพิวเตอร์ โดยใช้โปรแกรมสำเร็จรูป (SPSS) ซึ่งมีการ ประมวลข้อมูลเป็นขั้นตอน การวิเคราะห์ข้อมูลดำเนินการดังนี้

1. แบบสอบถามตอนที่ 1 ข้อมูลพื้นฐานทั่วไปของกลุ่มตัวอย่าง ลักษณะแบบสอบถามเป็น แบบตรวจสอบรายการ (Check - List) ใช้วิธีการหาค่าความถี่ (Frequency) การหาค่าร้อยละ (Percentage) จากนั้นนําเสนอข้อมูลเป็นตารางประกอบการบรรยาย

2. แบบสอบถามตอนที่ 2 การรบกวนจากการเรียนออนไลน์ของนักศึกษาสาขาวิชาภาษา อังกฤษธุรกิจ คณะมนุษยศาสตร์และสังคมศาสตร์ มหาวิทยาลัยราชภัฏเพชรบูรณ์ลักษณะแบบสอบ ถามเป็นแบบมาตราส่วนประมาณค่า (Rating Scale) มีระดับการให้คะแนนตามเกณฑ์ ดังนี้

ตอบมากที่สุด ให้คะแนน 5

ตอบมาก ให้คะแนน 4

ตอบปานกลาง ให้คะแนน 3

ตอบน้อย ให้คะแนน 2

ตอบน้อยที่สุด ให้คะแนน 1

และนํามาวิเคราะห์หาค่าเฉลี่ย (Mean) และส่วน เบี่ยงเบนมาตรฐาน (Standard Deviation) แล้วนํามาแปลความหมายตามเกณฑ์ ดังนี้

ค่าเฉลี่ย 4.51 – 5.00 หมายถึง มีการรบกวนการเรียนออนไลน์อยู่ในระดับมากที่สุด

ค่าเฉลี่ย 3.51 – 4.50 หมายถึง มีการรบกวนการเรียนออนไลน์อยู่ในระดับมาก

ค่าเฉลี่ย 2.51 – 3.50 หมายถึง มีการรบกวนการเรียนออนไลน์อยู่ในระดับปานกลาง

ค่าเฉลี่ย 1.51 – 2.50 หมายถึง มีการรบกวนการเรียนออนไลน์อยู่ในระดับน้อย

ค่าเฉลี่ย 1.00 – 1.50 หมายถึง มีการรบกวนการเรียนออนไลน์อยู่ในระดับน้อยที่สุด

3. แบบสอบถามตอนที่ 3 ปัญหาและข้อเสนอแนะเพิ่มเติม คณะผู้วิจัยได้แจกแจงแต่ละระดับ

ความคิดเห็น โดยการกําหนดค่าน้ำหนักของคะแนนของแต่ละข้อ (ศิรดา ทองเชื้อ, 2557)